﻿ people people give funeral to martyr major kaustubh rane with tears in eyes see photos Photos : शहीद मेजर कौस्तुभ राणे को अंतिम विदाई, उमड़ा भारी जनसैलाब, फूलों से पट गई सड़क
Updated Aug 09, 2018 | 17:09 IST | टाइम्स नाउ डिजिटल
Kaustubh Prakash Rane Funeral : गुरुवार को कश्मीर में आतंकियों से लोहा लेते हुए शहीद हुए मेजर कौस्तुभ राणे को अंतिम विदाई दी गई। शहीद की विदाई के दौरान भारी जनसैलाब उमड़ पड़ा।
शहीद की अंतिम यात्रा में उमड़ा जनसैलाब | तस्वीर साभार: AP
ठाणे : महाराष्ट्र में जब जम्मू कश्मीर में शहीद हुए मेजर राणे का शव उसके घर पहुंचा तो लोगों ने भारी संख्या में मौजूद रहकर देश के सपूत को अंतिम विदाई दी। देश के हीरो कौस्तुभ प्रकाश राणे का शव गुरुवार को मुंबई के पास मीरा रोड स्थित उनके घर पहुंचा। इस मौके पर शहीद के परिवार के अलावा हजारों लोगों की भीड़ मौजूद रही। गुरुवार को कश्मीर में नियंत्रण रेखा के पास बांदीपुर जिले में राणे के साथ मुठभेड़ के दौरान तीन अन्य जवानों के साथ शहीद हो गए थे।
तिरंगे में लिपटे ताबूत में मेजर कौस्तुभ राणे का शव बीती रात मुंबई पहुंचा जिसे महाराष्ट्र के शिक्षा मंत्री विनोद तावडे ने प्राप्त किया। एक सैन्य ट्रक पर फूलों से सजे शव को मीरा रोड लाया गया। जैसे ही शहीद की अंतिम यात्रा शुरू हुई बड़ी संख्या में मौजूद लोगों ने फूलों की बारिश करनी शुरू कर दी। इसके बाद पूरे सैन्य सम्मान के साथ शहीद का अंतिम संस्कार किया गया।
शहीद की अंतिम यात्रा के दौरान लोग खासकर युवा नारे लगाते नजर आए। अंतिम विदाई पर 'भारत माता की जय', 'मेजर कौस्तुभ राणे, अमर रहे', 'वंदेमातरम्' और 'पाकिस्तान मुरदाबाद' जैसे नारों की गूंज सुनाई दी।
मेजर की विदाई के दौरान उनका परिवार सहित मौके पर मौजूद कई लोगों की आंखों में आसू थे।
मौके पर मौजूद सेना के लोगों ने भावुक परिवार को दिलासा दिया। हालांकि परिवार और देश ने जो खोया उसका दुख इतनी आसानी से लोगों के दिलोदिमाग से नहीं जाएगा।
अंतिम विदाई के दौरान लोगों के फूल बरसाने के बाद सड़क फूलों से पटी नजर आई। मेजर राणे 25 साल से ज्यादा समय तक मीरा नगर के शीतल नगर इलाके में रहे। 29 साल के राणे देश की सेवा करते हुए अपनी मां ज्योती राणे, पिता प्रकाश राणे, पत्नी कनिका, ढाई साल के बेटे अगस्त्य और बहन कश्यपी को छोड़कर इस दुनिया को छोड़कर हमेशा के लिए चले गए।
मुंबई-अहमदाबाद से पहले भारत के इस शहर में चली बुलेट ट्रेन
ऑटो ड्राइवर से लाइसेंस मांगा तो महिला पुलिस को दूर तक घसीटा
तटरक्षक बलों ने जान जोखिम में डालकर लोगों को बचाया
थाने में SEMI NUDE ट्रांसजेंडर का बनाया VIDEO, हुआ वायरल
Akhilesh slams Yogi over Allahabad-‘Prayagraj’ debate